turjo4nis/wikipedia-bn-dump-20250701 huggingface dataset:
আব্দুল রাজ্জাক (ক্রিকেটার)

আব্দুল রাজ্জাক (উর্দু: عبد الرزاق, জন্ম ২ ডিসেম্বর ১৯৭৯) হলেন একজন পাকিস্তানি ডানহাতি ফাস্ট-মিডিয়াম বোলার এবং ডান-হাতি ব্যাটসম্যান হিসেবে পাকিস্তানের জাতীয় দলে প্রতিনিধিত্ব করছেন। ১৯৯৬ সালে তার ১৭তম জন্মদিনের প্রাক্কালে জিম্বাবুয়ের বিরুদ্ধে নিজের ঘরের মাঠ গাদ্দাফি স্টেডিয়ামে একদিনের আন্তর্জাতিক ক্রিকেটে আত্মপ্রকাশ করেন। তিনি পাকিস্তানের হয়ে ২৬৫টি ওয়ানডে ও ৪৬টি টেস্ট ম্যাচ খেলেছেন।

আন্তর্জাতিক শতকসমূহের তালিকা 
 কলামের রান, * চিহ্ন অপরাজিত বোঝান হয়েছে;
 কলামের শিরোনাম ম্যাচ খেলোয়াড়ের ম্যাচ সংখ্যা বোঝান হয়েছে;

টেস্ট শতকসমূহ

একদিনের আন্তর্জাতিক শতকসমূহ

ব্যক্তিগত জীবন 
আব্দুল রাজ্জাক পাকিস্তানের গুজ্জার বংশের সাথে সম্পৃক্ত এবং পাকিস্তানি নারী আয়েশার সাথে বিবাহ বন্ধনে আবদ্ধ হন।

তথ্যসূত্র

বহিঃসংযোগ 
 
 
 
 www.howstat.com.au Abdul Razzaq's profile
 Facebook Profile

পাকিস্তানি ক্রিকেটার
১৯৭৯-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তান জাতীয় ক্রিকেট দলের অধিনায়ক
পাকিস্তানের একদিনের আন্তর্জাতিক ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
রাজশাহী রয়্যালসের ক্রিকেটার
হায়দ্রাবাদের (ইন্ডিয়ান ক্রিকেট লিগ) ক্রিকেটার
লাহোরের ক্রিকেটার
লাহোর থেকে আগত ক্রিকেটার
পাকিস্তানি মুসলিম
এসিসি এশীয় একাদশের একদিনের আন্তর্জাতিক ক্রিকেটার
খান রিসার্চ ল্যাবরেটরিজের ক্রিকেটার
মিডলসেক্সের ক্রিকেটার
ওরচেস্টারশায়ারের ক্রিকেটার
সারের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
টেস্ট ক্রিকেটে হ্যাট্রিক লাভকারী
আইসিএল পাকিস্তান একাদশের ক্রিকেটার
হ্যাম্পশায়ারের ক্রিকেটার
লিচেস্টারশায়ারের ক্রিকেটার
মেলবোর্ন রেনেগেডসের ক্রিকেটার
লাহোর সিটির ক্রিকেটার
লাহোর ব্লুজের ক্রিকেটার
শিয়ালকোট স্ট্যালিয়ন্সের ক্রিকেটার
ওয়েয়াম্বা ইউনাইটেডের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
লাহোর কালান্দার্সের ক্রিকেটার
আবাহনী লিমিটেডের ক্রিকেটার
পাকিস্তানি ক্রিকেট কোচ
মসজিদ-ই-সিরাজ উদ-দৌলা

মসজিদ-ই-সিরাজ উদ-দৌলা (চন্দনপুরা জামে মসজিদ ও হামিদিয়া তাজ মসজিদ নামেও  পরিচিত) বাংলাদেশের চট্টগ্রাম সিটি কর্পোরেশনের আওতাধীন ১৬ নং চকবাজার ওয়ার্ডের নবাব সিরাজ উদ-দৌলা সড়কের চন্দনপুরা অংশে অবস্থিত একটি মসজিদ।

ইতিহাস 
১৬৬৬ সালে শায়েস্তা খার সেনাদল আরাকানের মগরাজাদের কাছ থেকে চট্টগ্রামকে স্বাধীন করেন। এরপর এখানে তার নির্দেশে অসংখ্য মসজিদ নির্মাণ করা হয়। এর মধ্যে মসজিদ-ই-সিরাজ উদ-দৌলা অন্যতম। ১৯৪৬ সালে মাস্টার আব্দুল হামিদ নামে একজন ব্যক্তি মসজিদটি পুননীর্মান এবং সংস্কারকাজ শুরু করেন। ১৯৫০ সালে তার বড় ছেলে আবু সাইয়্যিদ দোভাষ মসজিদটির সংস্কারকাজ শেষ করেন।

স্থাপত্যশৈলি 
মসজিদটিতে রয়েছে মোট ১৫টি গম্বুজ। সবচেয়ে বড় গম্বুজটি তৈরিতে তৎকালীন সময়ের প্রায় চার লাখ টাকার ১৫ মণ রুপা ও পিতলের প্রয়োজন হয়। ভারতের বিভিন্ন জায়গা থেকে এগুলো সংগ্রহ করা হয়। গম্বুজের চারপাশে মুহাম্মদ সঃ এর পরিবার ও দুনিয়ায় জান্নাতের সুসংবাদ পাওয়া ১০ সাহাবির নাম লেখা আছে।

চিত্রশালা

আরও দেখুন
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা 
 আন্দরকিল্লা শাহী জামে মসজিদ
 বখশী হামিদ মসজিদ
 ওয়ালী খান মসজিদ

তথ্যসূত্র

বহিঃসংযোগ

চট্টগ্রামের মসজিদ
খাত্তাব ইবনে নুফাইল

খাত্তাব ইবনে নুফাইল ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন।

আরও দেখুন
 সাহাবা

তথ্যসূত্র 

 1) Al Maarif, by Ibn Qutaybah page 77, Chapter "Dhikr Umar"

বহিঃসংযোগ
https://web.archive.org/web/20120717072558/http://www.sunnahonline.com/ilm/seerah/0019.htm

৬ষ্ঠ শতাব্দীর আরব ব্যক্তি
উমর
মক্কার ব্যক্তি
জো বার্নস

জোসেফ অ্যান্থনি জো বার্নস (জন্ম: ৬ সেপ্টেম্বর, ১৯৮৯) কুইন্সল্যান্ডের হারস্টোনে জন্মগ্রহণকারী অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য হিসেবে তিনি ডানহাতে ব্যাটিং করে থাকেন। তারপূর্বে অস্ট্রেলিয়া এ-দলের পক্ষে প্রতিনিধিত্ব করেন।

জো বার্নস ঘরোয়া ক্রিকেটে কুইন্সল্যান্ড ক্রিকেট দল ও টুয়েন্টি২০ খেলাগুলোয় ব্রিসবেন হিটের পক্ষে খেলছেন। এছাড়াও, ইংল্যান্ডের কাউন্টি ক্রিকেটে লিচেস্টারশায়ার দলের সদস্য তিনি।

প্রারম্ভিক জীবন 
ফেব্রুয়ারি, ২০১১ সালে শেফিল্ড শিল্ডে অভিষেক খেলাতেই দক্ষিণ অস্ট্রেলিয়ার বিপক্ষে ১৪০ রান সংগ্রহ করে ব্যতিক্রমধর্মী সূচনা করেন। পরের মৌসুমেই অস্ট্রেলিয়ার প্রথম-শ্রেণীর ক্রিকেটে সর্বোচ্চ রানের ইনিংস খেলে তার ক্রিকেট দক্ষতা প্রদর্শন করতে থাকেন। এরফলে সফরকারী ইংল্যান্ড দলের বিপক্ষে অংশ নেয়ার জন্য অস্ট্রেলিয়া এ-দলের সদস্য মনোনীত করা হয়। ইংল্যান্ডের বিপক্ষে একদিনের খেলায় তিনি ১১৪ রান তোলেন। ঐ বছরে তিনি বর্ষসেরা ব্র্যাডম্যান যুব ক্রিকেটার পুরস্কারের জন্য মনোনীত হন।

অস্ট্রেলিয়ায় ফিরে তিনি তার ব্যাটিংশৈলী চালিয়ে যেতে থাকেন ও ব্রিসবেন হিটের পক্ষে সর্বোচ্চ রান সংগ্রাহকের ভূমিকায় অবতীর্ণ হন। ২০১২-১৩ মৌসুমে বিগ ব্যাশ লিগের চূড়ান্ত খেলায় পার্থ স্কর্চার্সের বিপক্ষে শিরোপা লাভে সহায়তাকারী অন্যতম খেলোয়াড়ের মর্যাদা পান।

তার এ আশানুরূপ ফলাফলে ২০১৩ সালের কাউন্টি মৌসুমে বিদেশী খেলোয়াড় রামনরেশ সারওয়ানের পরিবর্তে লিচেস্টারশায়ার কর্তৃপক্ষ তাকে মে থেকে আগস্ট পর্যন্ত দলে অন্তর্ভুক্ত করে। কিন্তু জুলাইয়ে তার উরুর আঘাতপ্রাপ্তির ফলে ইংল্যান্ড থেকে ফিরে আসতে বাধ্য হন ও স্বদেশে কুইন্সল্যান্ডে ফিরে আসেন।

খেলোয়াড়ী জীবন 
২৬ ডিসেম্বর, ২০১৪ তারিখে মেলবোর্নে অবস্থিত মেলবোর্ন ক্রিকেট গ্রাউন্ডে শুরু হওয়া বক্সিং ডে টেস্টে সফরকারী ভারতের বিপক্ষে অংশ নেয়ার জন্য তাকে অস্ট্রেলিয়ার টেস্ট দলে অন্তর্ভুক্ত করা হয়। আঘাতপ্রাপ্ত অল-রাউন্ডার মিচেল মার্শের পরিবর্তে তার এ টেস্ট অভিষেক ঘটে। দলনায়ক মাইকেল ক্লার্কের সিদ্ধান্ত অনুযায়ী, তিনি ৬ নম্বরে ব্যাটিংয়ে নামেন। প্রথম ইনিংসে শন মার্শের (১৮৪/৪) পতনের পর তিনি ২৭ বলে ১৩ রান সংগ্রহ করেন যাতে দু'টি চারের মার ছিল। ডানহাতি ফাস্ট বোলার উমেশ যাদবের বলে উইকেটের পিছনে ভারতীয় অধিনায়ক মহেন্দ্র সিং ধোনি'র হাতে ধরা পড়েন তিনি।

খেলোয়াড়ী জীবনের সেরা ফলাফল 
২১ ডিসেম্বর, ২০১৪ তারিখ অনুযায়ী

তথ্যসূত্র

বহিঃসংযোগ 
 
 

১৯৮৯-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
কুইন্সল্যান্ডের ক্রিকেটার
ব্রিসবেন হিটের ক্রিকেটার
লিচেস্টারশায়ারের ক্রিকেটার
ব্রিসবেন থেকে আগত ক্রিকেটার
মেলবোর্ন স্টার্সের ক্রিকেটার
গ্ল্যামারগনের ক্রিকেটার
মিডলসেক্সের ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
ইতালীয় ক্রিকেটার
ইতালীয় বংশোদ্ভূত অস্ট্রেলীয় ব্যক্তি
২১শ শতাব্দীর অস্ট্রেলীয় পুরুষ ক্রীড়াবিদ
মুহুরী নদী

মুহুরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৭১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুহুরী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৬।

প্রবাহ
মুহুরি নদীটি ভারতের ত্রিপুরা রাজ্যের পার্বত্য অঞ্চলে উৎপন্ন এই খরস্রোতা নদী পাহাড়ি অঞ্চল দিয়ে প্রবাহিত হয়ে ফেনীর পরশুরাম উপজেলার নীজকালিকাপুর এবং মাঝিরখালী গ্রামের কাছে সীমান্ত অতিক্রম করে বাংলাদেশে প্রবেশ করেছে এবং ফেনী নদীর সাথে মিলিত হয়ে বঙ্গোপসাগরে পতিত হয়েছে

নদীর উৎস ও প্রবাহ
মুহুরী ত্রিপুরার লুসাই পাহাড় হতে উৎপন্ন হয়ে পশ্চিমে ফেনী জেলার পরশুরাম উপজেলা দিয়ে বাংলাদেশে প্রবেশ করেছে এবং বঙ্গোপসাগরে পতিত হওয়ার পূর্বে চট্টগ্রাম এবং ফেনী জেলাকে পৃথক করেছে।

ভারত-বাংলাদেশ সীমান্ত
মুহুরী ত্রিপুরা-নোয়াখালী সেক্টরে ভারত এবং বাংলাদেশের মধ্যকার সীমান্ত হিসেবে কাজ করে। তবে ঘনঘন প্রবাহ পথ পরিবর্তনের জন্য এই নদী দুই দেশের সীমান্ত সমস্যা হিসেবে পরিগণিত হয়ে ছিল বহু বছর। বিবাদমান এই নদীর সীমানা নির্ধারণের ক্ষেত্রে উভয়দেশ ১৯৭৪ সালের সীমান্ত চুক্তির ভিত্তিতে নদীর প্রবাহে সীমানা নির্ধারণের পক্ষে একমত পোষণ করে এবং বাংলাদেশ ১৯৪৭ সালের সীমান্ত নির্ধারণী পিলারের ভিত্তিতে অতিরিক্ত ৪৪ একর জমির মালিকানা লাভ করে। মুলত মুহুরী নদীর উপর জেগে ওঠা ১৪৪ একর মুহুরীর চরের ধান চাষের উপযোগী ফসলি জমির মালিকানার জন্যই দীর্ঘদিন উভয় দেশের মধ্যে সীমান্ত উত্তেজনা বিরাজমান ছিল। সর্বশেষ ২০১১ সালে ভারতের সাবেক প্রধানমন্ত্রী মনমোহন সিংহের বাংলাদেশ সফরে এই সীমান্ত সমস্যা সমাধানে কার্যকর পদক্ষেপ গ্রহণের নীতিগত সিদ্ধান্ত হয় এবং উভয় দেশ সীমান্ত চিহ্নিতকরণে সম্মত হয়।

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ
 আন্তঃসীমান্ত নদী

তথ্যসূত্র

ত্রিপুরার নদী
ফেনী জেলার নদী
এশিয়ার আন্তর্জাতিক নদী
বাংলাদেশের নদী
সাবান

সাবান () হচ্ছে উচ্চতর ফ্যাটি এসিডের সোডিয়াম বা পটাশিয়াম লবণ। যার রাসায়নিক নাম সোডিয়াম বা পটাশিয়াম স্টিয়ারেট।

ব্যবহার
সাবান মুলত কোন কিছু ধোয়া, গোসল করা এবং পরিষ্কার করার কাজে ব্যবহার করা হয়। এছাড়াও সাবান টেক্সটাইল শিল্পে পিচ্ছিলকারক (লুব্রিকেন্ট) হিসেবে ব্যবহার করা হয়ে থাকে। হাত ধোয়া এবং স্বাস্থ্যের জন্য সাবান বেশ কার্যকর। কিন্তু বিভিন্ন সময়ে সাবান সহজলভ্য থাকে না। বিশ্ব স্বাস্থ্য সংস্থার মতে, সেসব সময়ে হাত ধোয়ার জন্য ছাই, বালি অথবা মাটি ব্যবহার করা যেতে পারে।

তৈরি উপাদান
যেসব সাবান পরিষ্কারক হিসেবে ব্যবহার করা হয়, সেগুলো মূলত উদ্ভিজ্জ অথবা প্রাণীজ তেল এর গাঢ় ক্ষারীয় দ্রবণ থেকে নিষ্কাশন করা হয় (তেল বা চর্বিতে তিন মোল ফ্যাটি অ্যাসিড এক মোল গ্লিসারল এর সাথে সংযুক্ত থাকে)।  এই ক্ষারীয় দ্রবণকে কখনও কখনও লেই সাবান (lye soap) বলা হয়ে থাকে, যেটি সাবানায়ন প্রক্রিয়ায় তৈরি করা হয়। উল্লেখ্য যে, লেই সাবান বলতে একরকমের ক্ষারজাতীয় বস্তু সাবান বোঝানো হয়, যেটি সোডিয়াম হাইড্রোক্সাইড থেকে তৈরি করা হয়। সাবানায়ন বিক্রিয়ায়  ট্রাইগ্লিসারাইড চর্বি বা ট্রাইগ্লিসারাইড ফ্যাট প্রথমে ফ্যাটি অ্যাসিড দিয়ে পানির সাথে রাসায়নিক প্রক্রিয়ায় বিয়োজন (হাইড্রোলাইসিস) করা হয় এবং এটি পরে ক্ষারের সাথে বিক্রিয়া করে অশোধিত সাবান তৈরি করে। যেখানে বিভিন্ন ধরনের সাবানের লবণ,ফ্যাট,ক্ষার,পানি এবং উৎপাদিত গ্লিসারল (গ্লিসারিন) থাকে। এই গ্লিসারিন একটি উপকারি উপজাত, যেটি সাবানে উপস্থিত থেকে সাবানের মোলায়েম কারক হিসেবে কাজ করতে পারে অথবা আলাদা করে অন্য কাজেও ব্যবহার করা যায়।
বেশীরভাগ তৈলাক্ত বা তেল জাতীয় পিচ্ছিলকারক পদার্থের প্রধান উপাদান হচ্ছে সাবান। যেগুলো সাধারনত ক্যালসিয়াম সাবান অথবা লিথিয়াম সাবান এর দুগ্ধ জাতীয় নির্যাসবিশেষ এবং খনিজ তেল হয়ে থাকে। এই ক্যালসিয়াম এবং লিথিয়াম এর পিচ্ছিলকারক হিসেবে ব্যাপকভাবে ব্যবহৃত হয়। এছাড়াও অনেক ধাতব সাবান যেমন অ্যালুমিনিয়াম, সোডিয়াম এবং এদের মিশ্রিত  সাবান। এছাড়াও এই ধরনের সাবান তেলের সান্দ্রতা বাড়ানোর জন্য ঘনকারক হিসেবেও ব্যবহার করা হয়। ফরাসী সময়ে, চুনের সাথে জলপাইয়ের তেল মিশিয়ে পিচ্ছিলকারক গ্রিজ তৈরি করা হত।

সাবানীভবন
সাবানীভবন প্রক্রিয়ার মাধ্যমে সাবান তৈরি করা হয়। কষ্টিক সোডার সঙ্গে তেল বা চর্বি জাতীয় পদার্থ মিশিয়ে সাবান তৈরি করা হয়। একে সাবানীভবন বলা হয়।

তথ্যসূত্র

বহিঃসংযোগ 

 Soap History, American Cleaning Institute (formerly The Soap and Detergent Association)
 Medieval Sourcebook: The Capitulary De Villis , Fordham University
 Soap, Elmhurst College

রাসায়নিক পদার্থ
সাবান
পরিষ্কারক দ্রব্য
লবণ
ত্বকের যত্ন
স্নান
দ্য পার্কস অব বিয়িং এ ওয়ালফ্লাওয়ার

দ্য পার্কস অব বিয়িং এ ওয়ালফ্লাওয়ার (ইংরেজিতে: The Perks of Being a Wallflower) মার্কিন লেখক স্টিফেন স্বস্কি রচিত একটি উপন্যাস। এটি ১৯৯৯ সালের ফেব্রুয়ারিতে প্রকাশিত হয়। এই উপন্যাসের কাহিনী একজন কিশোরের মুখ থেকে বিবৃত হয় যার নাম চার্লি। সেই কিশোর একজন অপরিচিত মানুষকে লেখা তার চিঠি আদান-প্রদানের অভিজ্ঞতা বর্ণনা করে। উপন্যাসের কাহিনী ১৯৯০-এর দশকের প্রেক্ষাপটে রচিত হয়েছে। কাহিনীর শুরুতে চার্লি পিটসবার্গের মাধ্যমিক বিদ্যালয়ের একজন ছাত্র থাকে। সে তার সমবয়সী অন্যান্য ছেলে-মেয়েদের চেয়ে বুদ্ধিমান এবং তঁর চিন্তাধারা অন্যদের থেকে আলাদা। কাহিনী যত এগিয়ে যেতে থাকে, দেখা যায় চার্লি কিছুটা লাজুক প্রকৃতি এবং তার বন্ধুদের মাঝে সে খুব একটা জনপ্রিয় নয়।

লেখক এই উপন্যাসটি পাঁচ বছর ধরে লিখেছেন এবং প্রকাশ করেছেন। উপন্যাসের কাহিনী লেখকের ব্যক্তিগত জীবনের অভিজ্ঞতা ও স্মৃতির প্রেক্ষিতে লিখা। এর বিষয়বস্ত কৈশোরের মানসিকতা, অন্তর্মুখী আচরণ, যৌনতা এবং মাদক ব্যবহার। লেখকের গ্রন্থটি বাণিজ্যিকভাবে সফল হলেও বিষয়বস্তু এবং সমালোচকদের মিশ্র প্রতিক্রিয়ার কারণে এটি যুক্তরাষ্ট্রের বিদ্যালয়গুলোতে নিষিদ্ধ করা হয়। ২০১২ সালে তিনি এই উপন্যাসের উপর ভিত্তি করে একটি চলচ্চিত্র নির্মাণ করেন। চলচ্চিত্রটিতে লোগান লের্ম্যান, এজরা মিলার, এমা ওয়াটসন প্রমুখ অভিনয় করেন। চলচ্চিত্রের কারণে গ্রন্থের বিক্রয় বৃদ্ধি পায় এবং দ্য নিউ ইয়র্ক টাইমস-এর বেস্ট সেলার তালিকায় স্থান পায়।

চলচ্চিত্রায়ন
উপন্যাস লেখার সময় থেকে লেখক স্টিফেন স্বস্কির ইচ্ছা ছিল এটি থেকে চলচ্চিত্র নির্মাণ করা। উপন্যাসটি প্রকাশের পর স্টিফেন বেশ কয়েকজনের কাছ থেকে চলচ্চিত্রায়নের জন্য প্রস্তাবনা পায় কিন্তু উপন্যাসটির পাঠকদের ভালবাসার প্রতিদান হিসেবে তিনি নিজেই এর চলচ্চিত্রায়ন করার কাজ করেন। ২০১০ সালে মিস্টার মাড উপন্যাসটি থেকে চলচ্চিত্রের রূপ তৈরি করেন এবং লেখক স্টিফেন চলচ্চিত্রটির নির্দেশনা প্রদান করেন। প্রযোজক হিসেবে জন ম্যালকোভিচ, লিয়ান হ্যালফন এবং রাসেল স্মিথ কাজ করেন। চলচ্চত্রটি যুক্তরাষ্ট্রের পিটসবার্গ অঞ্চলে ২০১১ সালের মে থেকে জুনের মধ্যে চিত্রায়িত হয়। এতে অভিনয় করেন লোগান লের্ম্যান (চার্লি হিসেবে), এমা ওয়াটসন (স্যাম হিসেবে), এজরা মিলার (প্যাট্রিক হিসেবে), নিনা ডোব্রেভ (চার্লির বোন)।

চলচ্চিত্রটি প্রথম প্রকাশিত হয় টরন্টো ফিল্ম ফেস্টিভ্যালে ২০১২ সালের সেপ্টেম্বরে। সামিট এন্টারটেইনমেন্ট এটি যুক্তরাষ্ট্রের থিয়েটারগুলিতে প্রথম সেপ্টেম্বরের ২১ তারিখ মুক্তি দেয়। চলচ্চিত্রটি বাণিজ্যিকভাবে সাফল্য লাভ করে। বিশ্বব্যাপী এটি ৩৩ মিলিয়ন মার্কিন ডলার আয় করে। এটি নির্মাণে বাজেট ছিল ১৩ মিলিয়ন ডলার।

তথ্যসূত্র

বহিঃসংযোগ

 The Perks of Being a Wallflower অফিশিয়াল ওয়েবসাইট

মার্কিন উপন্যাস
ইংরেজি উপন্যাস
চলচ্চিত্রে অভিযোজিত মার্কিন উপন্যাস
পত্রোপন্যাস
বিবাচনকৃত বই
ক্যাটাগরি তত্ত্ব

ক্যাটাগরি তত্ত্ব গণিতের একটি শাখা যেটি সমগ্র গণিতকে সাধারণীকরণ করার একটি প্রচেষ্টা করে। এই তত্ত্ব ক্যাটাগরি নামক একটি ধারণার প্রবর্তন করে - যেখানে একটি ক্যাটাগরি হচ্ছে বিভিন্ন গাণিতিক বস্তুর একটি সংকলন, এবং এই বস্তুগুলোর মধ্যে বিভিন্ন ম্যাপ বা "মরফিজম" থাকতে পারে। একটি ক্যাটাগরি যে কোন ধরনের গাণিতিক বস্তুর সংকলন হতে পারে, যেগুলোকে অবশ্য বেশ কিছু স্বতঃসিদ্ধ মানতে হবে। স্যামুয়েল আইলেনবার্গ ও সন্ডার্স ম্যাক লেন ক্যাটাগরি তত্ত্বের প্রবর্তন করেন।

ক্যাটাগরির সংজ্ঞা 
একটি ক্যাটাগরি C নিম্নোক্ত জিনিসগুলো দ্বারা গঠিতঃ

 একগাদা গাণিতিক বস্তু বা অবজেক্টের একটি ক্লাস, ob(C)
 একগাদা মরফিজমের একটি ক্লাস, hom(C). মরফিজমগুলোকে ম্যাপ বা arrow - ও বলা যেতে পারে। প্রতিটি মরফিজম f এর একটি সূচনা অবজেক্ট  a ও একটি টার্গেট অবজেক্ট b থাকতে হবে, যেটাকে গাণিতিক চিহ্নে দেখানো হয়ঃ f: a → b (চিত্রে অঙ্কনের সময় মরফিজমটিকে দেখানো হয় a থেকে b পর্যন্ত একটি তীরের মত করে।)  একটি মরফিজমের সূচনা অবজেক্ট ও টার্গেট অবজেক্ট একই হতে পারে ।  দুটি অবজেক্ট  X, Y এর মধ্যকার মরফিজমগুলোর সংকলন সূচিত হয়  hom(X, Y) দিয়ে। (যদি দুটি অবজেক্টের মধ্যে কোন মরফিজম না থাকে, তবে  hom(X, Y)  ফাঁকা হবে।)

যদি তিনটি অবজেক্ট a,b,c ও দুটি মরফিজম f : a → b and g : b → c দেয়া থাকে, তবে প্রদত্ত এই f ও g এর জন্য আরেকটি মরফিজম g ∘ f: a → c পাওয়া যাবে। আমরা বলি যে, f ও g-কে কম্পোজ করে আমরা g ∘ f-কে পেয়েছি।

এই ক্যাটাগরিটি দুটি স্বতঃসিদ্ধ মেনে চলেঃ

 যদি f : a → b, g : b → c and h : c → d  হয়, তবে h ∘ (g ∘ f) = (h ∘ g) ∘ f হতে হবে।
 প্রতিটি অবজেক্ট x-এর জন্য একটি বিশেষ মরফিজম 1x : x → x থাকতে হবে - যেন প্রতিটি মরফিজম f : a → x এর জন্য 1x ∘ f = f সত্যি হয়, আর প্রতিটি মরফিজম  g : x → b এর জন্য g ∘ 1x = g সত্যি হয়। এটা সহজেই দেখানো যায় যে প্রতিটি অবজেক্ট x-এর জন্য এমন ধরনের মরফিজম একটির বেশি থাকতে পারে না। এরকম মরফিজমকে বলে  আইডেনটিটি মরফিজম।

তথ্যসূত্র

আরোও পড়ুন

বহিঃসংযোগ 
 Theory and Application of Categories, an electronic journal of category theory, full text, free, since 1995.
 nLab, a wiki project on mathematics, physics and philosophy with emphasis on the n-categorical point of view.
 André Joyal, CatLab, a wiki project dedicated to the exposition of categorical mathematics.
 , a formal introduction to category theory.
 
  with an extensive bibliography.
 List of academic conferences on category theory
  — An informal introduction to higher order categories.
 , a channel about category theory.
 
 Video archive of recorded talks relevant to categories, logic and the foundations of physics.
 Interactive Web page which generates examples of categorical constructions in the category of finite sets.

গণিত
ল্যাংগুয়েজ বাইন্ডিং

কম্পিউটার বিজ্ঞানের পরিভাষায় বাংলায় আবদ্ধকরণ বা ইংরেজিতে বাইন্ডিং () বলতে এক ধরনের এপিআই (এপ্লিকেশন প্রোগ্রামিং ইন্টারফেস) বা বিশেষ ধরনের কোডকে (অর্থাৎ কম্পিউটারের জন্য বোধগম্য ভাষায় লিখিত সংকেতসমষ্টি) বোঝানো হয়, যেটি কোন প্রোগ্রামিং ভাষাকে অন্য কোন প্রোগ্রামিং ভাষার পূর্বপ্রস্তুতকৃত প্রোগ্রামসম্ভার (লাইব্রেরি) বা অপারেটিং সিস্টেমের (অর্থাৎ কম্পিউটারের পরিচালক ব্যবস্থার) সেবা ব্যবহারের সুযোগ করে দেয়।

সফটওয়্যার প্রকৌশলের  পরিভাষায় আবদ্ধকরণ বা বাইন্ডিং বলতে এক ধরনের আবরক প্রোগ্রামসম্ভার বা র‍্যাপার লাইব্রেরিকে বোঝানো হয়, যেটি ব্যবহার করে কোন একটি প্রোগ্রামিং ভাষায় লেখা প্রোগ্রামসম্ভার বা লাইব্রেরিতে অন্য একটি প্রোগ্রামিং ভাষা ব্যবহার করে ঢুকে সেগুলির সুবিধা ভোগ করা যায়। অর্থাৎ আবদ্ধকরণ বা বাইন্ডিং দুটি পৃথক প্রোগ্রামিং ভাষার মধ্যে সংযোগসেতু হিসেবে কাজ করে। অনেক সফটওয়্যার প্রোগ্রামসম্ভার সিস্টেম প্রোগ্রামিং ভাষা যেমন সি, সি++ ইত্যাদি ব্যবহার করে লেখা হয়। অন্য কোন প্রোগ্রামিং ভাষা (বিশেষ করে উচ্চস্তরের প্রোগ্রামিং ভাষা) থেকে যেমন জাভা, কমন লিস্প, পাইথন ইত্যাদি ব্যবহার করে এইসব প্রোগ্রামসম্ভার ব্যবহার করতে হলে "আবদ্ধকরণ" বা বাইন্ডিং এপিএই প্রয়োজন হয়। অন্যথায় সি বা সি++ ভাষাতে লেখা কোন প্রোগ্রামসম্ভারে ঢুকতে হলে একজন সফটওয়্যার প্রস্তুতকারক  বা সফটওয়্যার প্রোগ্রামলেখককে সি বা সি++ শিখতেই হত। উদাহরণস্বরূপ বলা যেতে পারে, যখন সি প্রোগ্রামিং ভাষা ব্যবহার করে লেখা কোন লাইব্রেরি বা প্রোগ্রামসম্ভার পাইথন ভাষা দিয়ে ব্যবহার করার প্রয়োজন হয়, তখন পাইথন আবদ্ধকরণ বা পাইথন বাইন্ডিং ব্যবহার করা হয় । আবার জাভা প্রোগ্রামিং ভাষা থেকে সাবভার্শন ব্যবহার করতে হলে লিবসভিএনজাভাএইচএল ব্যবহার করতে হবে।

সফটওয়্যার আবদ্ধকরণ বা বাইন্ডিং তৈরির পিছনে সফটওয়্যার প্রস্তুতকারকের পরিশ্রম লাঘব ও সময় বাঁচানো ছাড়াও আরেকটি উদ্দেশ্য হল সফটওয়্যারের পুনর্ব্যবহার নিশ্চিত করা। কোন একটি সফটওয়্যার যা ইতোমধ্যে কোনও না কোনও প্রোগ্রামিং ভাষা ব্যবহার করে তৈরি করা আছে তা নতুন করে অন্য কোন ভাষায় তৈরি করা সময়সাপেক্ষ ও ব্যয়সাপেক্ষ একটি কাজ। সফটওয়্যার আবদ্ধকরণ বা বাইন্ডিং তৈরি করে এই সময় ও ব্যয় সংকোচন করা যায়। কোন কোন উচ্চ স্তরের ভাষায় নির্দিষ্ট কোন অ্যালগরিদম অনুসরণ করে প্রোগ্রাম লেখা সম্ভব না-ও হতে পারে। এরকম ক্ষেত্রে 
আবদ্ধকরণ বা বাইন্ডিং ব্যবহার করে সহজেই কোন উচ্চ স্তরের ভাষায় ঐসব অ্যালগরিদমকে কাজে লাগানো যেতে পারে।

আরও দেখুন
 এপ্লিকেশন প্রোগ্রামিং ইন্টারফেস
 অ্যালগরিদম

তথ্যসূত্র

কম্পিউটার প্রোগ্রামসম্ভার
কম্পাইলার
কম্পিউটার গ্রন্থাগার
মোংলা বন্দর মাধ্যমিক বিদ্যালয়

মোংলা বন্দর মাধ্যমিক বিদ্যালয় হল বাংলাদেশের একটি মাধ্যমিক শিক্ষাপ্রতিষ্ঠান। ১৯৮৭ সালে প্রতিষ্ঠিত বিদ্যালয়টি পরিচালনা করে মোংলা বন্দর কর্তৃপক্ষ।

শিক্ষা কার্যক্রম 
এই বিদ্যালয়ের শিক্ষক ২৬ জন ও ছাত্রছাত্রীসংখ্যা প্রায় ৫৪৭ জন।

ইতিহাস
মোংলা বন্দরের কর্মরত কর্মকর্তা কর্মচারীদের ছেলে মেয়েদের পড়াশুনার জন্য একটি বিদ্যালয় প্রয়োজন হলে বন্দর ভবনের কাছাকাছি মাধবী আবাসিক এলাকায় ১৯৮৭ সালে ৪.৭০ একর ক্যাম্পাস এলাকা নিয়ে গড়ে ওঠে এই বিদ্যালয়টি। ১৯৮৭ সালের ১ জানুয়ারি থেকে প্রাথমিক শ্রেণির ক্লাস শুরু হয়। ১৯৯৬ সালের ৩১ ডিসেম্বর বিদ্যালয়ে মাধ্যমিক স্বীকৃতি পেলেও ১৯৯৭ সালের ১ জানুয়ারি থেকে ক্লাস শুরু হয়। এর পূর্ব নাম ছিল মংলা বন্দর স্কুল অ্যান্ড কলেজ। এই বিদ্যালয়টি প্রথম দিকে উচ্চ মাধ্যমিক বিদ্যালয় ছিল; বর্তমানে এটি একটি মাধ্যমিক বিদ্যালয়।

সহশিক্ষা কার্যক্রম 

মোংলা বন্দর মাধ্যমিক বিদ্যালয় ২০১৪ সাল থেকে অন্বেষা নামক বার্ষিক সাময়িকী প্রকাশ করছে। এখানে প্রতি বছর জাতীয় উৎসবগুলো পালন করে থাকে।

তথ্যসূত্র

বহিঃসংযোগ

যশোর শিক্ষাবোর্ডে মোংলা বন্দর মাধ্যমিক বিদ্যালয়

বাগেরহাট জেলার বিদ্যালয়
১৯৮৭-এ প্রতিষ্ঠিত শিক্ষাপ্রতিষ্ঠান
১৯৮৭-এ বাংলাদেশে প্রতিষ্ঠিত
ব্রিটানিয়া অ্যাওয়ার্ডস

ব্রিটানিয়া অ্যাওয়ার্ডস (ইংরেজিতে: Britannia Awards) ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা)-এর লস অ্যাঞ্জেলেস শাখা কর্তৃক প্রদত্ত একটি পুরস্কার যেটি কোন ব্যক্তি বা প্রতিষ্ঠানকে চলচ্চিত্র বা চলমান দৃশ্যমাধ্যমে অবদানের জন্যে প্রদান করা হয়। এই পুরস্কারটির উদ্দেশ্য ব্রিটিশ এবং হলিউডের বিনোদন ব্যবসার মধ্যে দূরত্ব কমিয়ে আনা এবং পারস্পারিক সহযোগিতা বৃদ্ধি করা।

১৯৮৯-১৯৯৮ সালে পর্যন্ত কেবল একজন ব্যক্তিকে এই পুরস্কারটি প্রদান করা হয়। ১৯৯৯ নাগাদ এটির অধীনে আরো কয়েকটি পুরস্কার প্রবর্তন করা হয়: চলচ্চিত্র মাধ্যমে উৎকর্ষের জন্য স্ট্যানলি কুবরিক অ্যাওয়ার্ড, নির্দেশনায় উৎকর্ষের জন্য জন শ্লেজিঙ্গার ব্রিটানিয়া অ্যাওয়ার্ড ইন ডিরেক্টিং, শৈল্পিক নির্দেশনার জন্যে জন শ্লেজিঙ্গার ব্রিটানিয়া অ্যাওয়ার্ড ইন আর্টিস্টিক ডিরেক্টিং, কমেডি ধারার চলচ্চিত্রের জন্য ব্রিটানিয়া অ্যাওয়ার্ড ফর ব্রিটিশ আর্টিস্ট অফ দ্য ইয়ার এবং চার্লি চ্যাপলিন ব্রিটানিয়া অ্যাওয়ার্ড ফর এক্সিলেন্স ইন কমেডি প্রদান করা হয়। পুরস্কারগুলো প্রতিবছরের নভেম্বরে একটি অনুষ্ঠানে প্রদান করা হয় এবং টেলিভিশনে সম্প্রচার করা হয়।

তথ্যসূত্র

বহিঃসংযোগ
Official website of the Britannia Awards at BAFTA LA 
Official broadcast website of the Britannia Awards at BBC America

চলচ্চিত্র পুরস্কার
ব্রিটিশ চলচ্চিত্র পুরস্কার
মার্কিন চলচ্চিত্র পুরস্কার
১৯৮৯-এ প্রবর্তিত পুরস্কার
আজীবন সম্মাননা পুরস্কার
অক্টোপাস গাছ

অক্টোপাস গাছ, বা কুইন্সল্যান্ড ছাতা গাছ (বৈজ্ঞানিক নাম: Schefflera actinophylla) হচ্ছে Araliaceae পরিবারের এক প্রজাতির বৃক্ষ। এই গাছ অস্ট্রেলিয়ার বর্ষাবনে প্রচুর দেখা যায়। ল্যান্ডস্কেপিং এর জন্যে একে ব্যবহার করা হয়। এর পুষ্পবিন্যাস দুই মিটার পর্যন্ত বিস্তৃত হতে পারে। ফ্লোরিডাতে এবং হাওয়াই দ্বীপে এটাকে আগাছা হিশেবে গণ্য করা হয়। যদিও ফ্লোরিডার হলিডে ইন-এ এটা বেশ শোভা পাচ্ছে। এর ফল পাখিরা খায় কিন্তু নিচে পড়ে থাকা ফল খেলে কুকুর অসুস্থ হয়ে পড়ে। এটা রাস্তার পাশে লাগানো বন্ধ হয়েছে কারণ বিল্ডিং আর ফুটপাত নষ্ট হয় শিকড়ের কারণে।

চিত্রশালা

তথ্যসূত্র

পাদটিকা 
 Beasley, John. (2006). Plants of Tropical North Queensland: The Compact Guide. Footloose Publications, Kuranda, Australia. .
 Beasley, John. (2009). Plants of Cape York: The Compact Guide. John Beasley, Kuranda, Qld., Australia. .
 Martin, Roger. 2005. Tree-kangaroos of Australia and New Guinea. CSIRO Publishing, Collingwood, Vic., Australia. .

বহিঃসংযোগ 
 
 Contains many images of Umbrella Tree 
 Information about Schefflera actinophylla as an invasive weed in Hawaii 
 Detailed description

অস্ট্রেলিয়ার উদ্ভিদ
কুইন্সল্যান্ডের উদ্ভিদ
আলংকারিক উদ্ভিদ
ইন্দোনেশিয়ার উদ্ভিদ
পাপুয়া নিউ গিনির উদ্ভিদ
১৮৯৪-এ বর্ণিত উদ্ভিদ
নিউ গিনির উদ্ভিদ
থারিন্ডু কৌশল

পস্কুয়াল হান্দি থারিন্ডু কৌশল (; জন্ম: ৫ মার্চ, ১৯৯৩) গালে এলাকায় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য থারিন্ডু কৌশল ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলছেন। ডানহাতি অফ ব্রেক বোলিংয়ের পাশাপাশি ডানহাতে ব্যাটিংয়ে অভ্যস্ত তিনি।

খেলোয়াড়ী জীবন 
ডিসেম্বর, ২০১২ সালে লিস্ট এ ক্রিকেটে কোল্টস ক্রিকেট ক্লাবের বিপক্ষে অভিষেক ঘটে তার। ২৬ ডিসেম্বর, ২০১৪ তারিখে নিউজিল্যান্ড সফরে স্বাগতিক নিউজিল্যান্ডের বিপক্ষে তার টেস্ট অভিষেক ঘটে। প্রথম ইনিংসে দিমুথ করুণারত্নের সাহায্যে কট আউটের মাধ্যমে নিউজিল্যান্ডের অধিনায়ক ব্রেন্ডন ম্যাককুলামের উইকেট পান। এরপর ব্যাটিংয়ে নেমে তিনি ৬ বলে ৬ রান সংগ্রহ করেন যাতে একটি চারের মার ছিল।

ক্রিকেট বিশ্বকাপ 
১৮ মার্চ, ২০১৫ তারিখে অনুষ্ঠিত ২০১৫ সালের ক্রিকেট বিশ্বকাপের কোয়ার্টার-ফাইনালের প্রথমবারের মতো একদিনের আন্তর্জাতিকে অংশগ্রহণ করেন। ১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালের ন্যায় গুরুত্বপূর্ণ খেলায় ডব্লিউ লার্কিন্সের একদিনের আন্তর্জাতিকে অভিষেকের পর থারিন্ডু কৌশল দ্বিতীয় খেলোয়াড় হিসেবে ওডিআইয়ে অভিষিক্ত হন। আঘাতপ্রাপ্ত রঙ্গনা হেরাথের পরিবর্তে দলে তার অন্তর্ভুক্তি হয়। দক্ষিণ আফ্রিকার বিপক্ষে অনুষ্ঠিত খেলায় থারিন্ডুর অভিষেক পর্বটি সুখকর হয়নি। বিশ্বকাপে প্রথম দক্ষিণ আফ্রিকান হিসেবে জেপি ডুমিনি’র হ্যাট্রিকের তৃতীয় শিকারে পরিণত হন। খেলায় তিনি শূন্য রান সংগ্রহ করেন ও ৬ ওভার বোলিং করে ২৫ রান দিয়ে কোন উইকেট পাননি। শ্রীলঙ্কা দল ৯ উইকেটের ব্যবধানে শোচনীয়ভাবে পরাভূত হয় ও প্রতিযোগিতা থেকে বিদায় নেয়। অন্যদিকে খেলার ফলাফলে প্রথমবারের মতো বিশ্বকাপের নক-আউট পর্বে জয় পায় দক্ষিণ আফ্রিকা দল।

তথ্যসূত্র

আরও দেখুন 
 লাসিথ মালিঙ্গা
 কুমার সাঙ্গাকারা
 শ্রীলঙ্কা জাতীয় ক্রিকেট দল
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 
 
 

১৯৯৩-এ জন্ম
জীবিত ব্যক্তি
২০১৫ ক্রিকেট বিশ্বকাপের ক্রিকেটার
কুরুনেগালা ওয়ারিয়র্সের ক্রিকেটার
গালে থেকে আগত ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
কলম্বো স্ট্রাইকার্সের ক্রিকেটার